Ghid de utilizare WALKMAN
Imprimare
Prima pagină > Primii paşi > Alimentarea/Încărcarea > Despre durata de viaţă a bateriei

## Despre durata de viaţă a bateriei

Opriţi playerul manual
Setări pentru o durată de viaţă prelungită a bateriei
Reglaţi formatul de date şi rata de biţi
Prin reglarea setărilor sau prin gestionarea adecvată a sursei de alimentare cu energie electrică, este posibilă economisirea energiei bateriei pentru o perioadă mai îndelungată de timp între încărcări.
Sfaturile următoare vor duce la creşterea duratei de viaţă a bateriei.

### Opriţi playerul manual

Dacă apăsaţi şi menţineţi apăsat butonul OPTION/PWR OFF, playerul intră în modul aşteptare, iar ecranul se stinge, pentru a se economisi energia bateriei. Mai mult, dacă modul aşteptare este activ pentru o perioadă de timp mai lungă de o zi, playerul se opreşte automat complet.

### Setări pentru o durată de viaţă prelungită a bateriei

Setările de mai jos sunt eficiente în ceea ce priveşte prelungirea duratei de viaţă a bateriei playerului.

- Efectuaţi setările de mai jos pentru a opri ecranul cât mai frecvent posibil în cursul redării fişierelor muzicale.

- Selectaţi [Screensaver Settings], apoi setaţi [On/Off] la [On] şi [Delay] la [15 Sec] (timpul cel mai scurt de aşteptare).

- Setaţi [Display Lyrics] la o opţiune diferită de [On (No Screen Off)].

- Setaţi [Karaoke/Language Study] la o opţiune diferită de [Maximum Karaoke Mode] sau [Minimum Karaoke Mode].

- Reduceţi valoarea de setare a opţiunii [Brightness].

- Setaţi [Equalizer], [VPT(Surround)], [DSEE(Sound Enhance)], [Clear Stereo], [Dynamic Normalizer] şi [DPC (Speed Control)] la [None] sau [Off].

Consultaţi secţiunea [Detalii] pentru detalii privind efectul schimbării acestor setări, al setărilor implicite şi al condiţiilor de măsurare a duratei de viaţă rămase a bateriei.

### Reglaţi formatul de date şi rata de biţi

Durata de redare va varia, deoarece încărcarea bateriei poate fi afectată de formatul şi rata de biţi a fişierelor muzicale, video sau foto care sunt redate.
Pentru detalii privind durata de încărcare şi durata de utilizare, consultaţi [Detalii].
Subiecte conexe
Durata de încărcare
Sus